ཞེས་དང༌།ཆེད་རྩོམ་འདིའི་ནང་དུ༌།མགུར་གླུ་ནི་དང་ཐོག་བོད་མི་རིགས་ཀྱི་དམངས་ཁྲོད་དུ་དར་བའི་སྒྱུ་རྩལ་ཞིག་ཡིན་པ་དང༌།བོད་དུ་སངས་རྒྱས་ཆོས་ལུགས་དར་བ་ནས་བཟུང་ཆོས་ལུགས་པ་རྣམས་ཀྱིས་དམངས་ཁྲོད་ཀྱི་མགུར་གླུ་བེད་སྤྱོད་བཏང་ཏེ་མི་མང་ལ་ཆོས་ལུགས་ཀྱི་ལྟ་བ་དྲིལ་བསྒྲགས་བྱེད་པའི་ལག་ཆར་གྱུར་བའི་བརྒྱུད་རིམ་དང།ཏུན་ཧོང་ཡིག་ཚང་ནས་བྱུང་བའི་མགུར་གླུ་དང་དེ་ནས་མི་ལ་རས་པ་དང༌།གཙང་མྱོན་ཧེ་རུ་ཀ་སོགས་ཀྱི་མགུར༌།བོད་ཀྱི་གཙང་ཕྱོགས་སུ་དར་ཁྱབ་ཆེ་བའི་གཞས་དང།མ་མདོ་ས་ཁུལ་སོགས་ལ་དར་ཁྱབ་ཆེ་བའི་ལ་གཞས་སོགས་ལ་ལུང་གི་རྒྱབ་བརྟེན་དང༌།རིག་པའི་བརྡར་ཤ་བཅད་ནས་བོད་སྤྱི་ཚོགས་ཁྲོད་དུ་མགུར་གླུ་བྱུང་སྟངས་དང་དེའི་འཕེལ་རིམ།ཁྱད་ཆོས་སོགས་ཞིབ་དུ་བཀོད་ཡོད་པ་རེད།དེ་ཡང་བོད་ཀྱི་མཁས་དབང་ཆེན་དུང་དཀར་བློ་བཟང་འཕྲིན་ལས་ལགས་ཀྱིས༌།